78. ΑΠΟΦΑΣΗ ΥΠΟΥΡΓΩΝ ΕΣΩΤΕΡΙΚΩΝ ΚΑΙ ΟΙΚΟΝΟΜΙΚΩΝ Αριθ.5695 της 27 Φεβρ./13 Μαρτ. 1981 (ΦΕΚ Β΄149) Περί επεκτάσεως διατάξεων του Νόμ.887/79 «περί ρυθμίσεως θεμάτων καταστάσεως υπαλλήλων του Δημοσίου και Ν.Π.Δ.Δ.» (ΦΕΚ 69/79) στους υπαλλήλους των ΟΤΑ. Έχοντας υπόψη: 1.Την 28554/ΚΔ 10/1.6.79 εγκύκλιό μας με την οποία δόθηκαν οδηγίες για την εφαρμογή διατάξεων του Νόμ.887/1979 «περί ρυθμίσεως θεμάτων καταστάσεως υπαλλήλων του Δημοσίου και ΝΠΔΔ» και στους υπαλλήλους των ΟΤΑ. 2.Την 1770/79 απόφαση του Συμβουλίου της Επικρατείας, με την οποία κρίθηκε μεταξύ των άλλων, ότι οι διατάξεις του άρθρ.43 του Ν.Δ. 1140/72, στις οποίες βασίστηκε το Υπουργείο για να εφαρμοσθούν ανάλογα οι διατάξεις του Νόμ.887/79, έχουν καταργηθή ύστερα από τη νέα ρύθμιση που εισήγαγε το νομικό καθεστώς του Νόμ.754/78, περί του νέου μισθολογίου. 3.Τις διατάξεις του άρθρ.35 του Νόμ.1080/80 «περί τροποποιήσεως και συμπληρώσεως διατάξεών τινων της περί των προσόδων των Οργανισμών Τοπικής Αυτοδιοικήσεως Νομοθεσίας και άλλων τινών διατάξεων», η οποία θεσπίστηκε με σκοπό τη νομική κάλυψη της γενομένης επεκτάσεως διατάξεων του Νόμ.887/79 με την ανωτέρω εγκύκλιο. 4.Τη διάταξη του άρθρ.50 του Ν.Δ. 1140/72. 5.Την αριθ.40090/28.5.80 απόφαση του Πρωθυπουργού και του Υπουργού Εσωτερικών «περί μεταβιβάσεως αρμοδιοτήτων εις τον Υφυπουργόν Εσωτερικών» (ΦΕΚ 527/11.6.1980, τ. Β΄), αποφασίζουμε: Επεκτείνουμε ορισμένες διατάξεις του Νόμ.887/79 (τόμ.2Α σελ.316,827) αναδρομικά από της ισχύος του Νόμου τούτου (9.4.1979) και στους υπαλλήλους των Δήμων και Κοινοτήτων, καθώς και στους υπαλλήλους των Δημοτικών και Κοινοτικών Ιδρυμάτων και Νομικών Προσώπων και Συνδέσμων ΟΤΑ, που υπάγονται στις διατάξεις του Α΄ Βιβλίου του Ν.Δ. 1140/72 ως ακολούθως: Των άρθρ.1,2,6 (παρ.2,3,4,5,6 και 7),8,10,16 και 22. 